Huang sumbang makanan, minuman
EARL ANEK SARIKEI: Prihatin dan memahami kesusahan yang dihadapi
oleh petugas di barisan hadapan seperti kakitangan perkhidmatan perubatan dan
pegawai polis dalam tempoh Perintah Kawalan Pergerakan (PKP) ini, Ahli Dewan Undangan
Negeri (ADUN) N45 Repok, Dato’ Sri Huang Tiong Sii menyumbangkan sumbangan
kepada mereka.  Hadir mewakili Huang untuk menyampaikan sumbangan kepada
petugas-petugas barisan hadapan tersebut ialah Kapitan Ling Dien Yong.  Sumbangan berupa makanan dan minuman ringan disumbangkan
kepada petugas-petugas barisan hadapan di enam stesen kawalan keselamatan jalan
raya dan kakitangan perkhidmatan perubatan di Hospital Sarikei. Dalam pada itu, Huang juga amat berterima kasih kepada
mereka yang berada di barisan hadapan kerana bertungkus-lumus dan berusaha
untuk mengelakkan penyebaran wabak Covid-19. Beliau turut menyeru rakyat Sarikei supaya tinggal di
rumah sepanjang tempoh penguatkuasaan ini supaya penularan wabak covid-19 ini
diselesaikan dengan secepat mungkin.  Katanya, kerjasama masyarakat akan meningkatkan
pencegahan wabak Covid-19 ini. 
See author's posts
